ต้อนรับทีม USAR Thailand พร้อมเน้นย้ำการวางแผนรับมือหากเกิดเหตุแผ่นดินไหวในกรุงเทพมหานคร
นายชัชชาติ สิทธิพันธ์ ผู้ว่าราชการกรุงเทพมหานคร ให้การต้อนรับทีม USAR Thailand จากสำนักป้องกันและบรรเทาสาธารณภัย กรุงเทพมหานคร 10 นาย พร้อมสุนัขเคไนน์ อีก 2 ตัว (ซาร่าและเซียร่า) ภายหลังเสร็จสิ้นภารกิจลงพื้นที่ช่วยเหลือเหตุแผ่นดินไหวที่สาธารณรัฐตุรกี โดยพบศพผู้เสียชีวิต 10 ราย  ในการนี้ผู้ว่าราชการกรุงเทพมหานคร กล่าวถึงกรณีการรับมือเหตุการณ์แผ่นดินไหวในกรุงเทพมหานคร หากต้องเผชิญเหตุการณ์แผ่นดินไหว แบบสาธารณรัฐตุรกี ซึ่งการส่งเจ้าหน้าที่ USAR Thailand จากสำนักป้องกันและบรรเทาสาธารณภัย กรุงเทพมหานคร ไปเผชิญเหตุการณ์จริง ทำให้ได้องค์ความรู้ พร้อมทั้งอาจจะหารือกับภาคเอกชนในการจัดหาสุนัขกู้ภัยเพิ่มเติมจากจำนวนเดิม 6 ตัว เพื่อมาเป็นกำลังสนับสนุนร่วมมือกัน หากเกิดเหตุฉุกเฉินผู้ว่าราชการกรุงเทพมหานคร ยังกล่าวเพิ่มเติมว่า ทางกรุงเทพมหานครเตรียมแผนจะจัดงานเสวนาเกี่ยวกับการรับมือหากเกิดเหตุการณ์แผ่นดินไหวอีกด้วย